Un spital privat oferă pachete gratuite de teste rapide pentru COVID. Cine este vizat.
O rețea privată de sănătate din România a lansat Safe Classroom, un program național dedicat școlilor de stat. Prin acest program, spitalul privat oferă gratuit teste antigen pentru screening COVID-19.
Rețeaua Regina Maria a lansat Safe Classroom, un program național dedicat școlilor de stat, prin care oferă gratuit teste antigen pentru screening COVID-19.Cele mai recente date arată că numărul de infectări în rândul elevilor și preșcolarilor a crescut în medie cu 22 cazuri pe zi, iar în rândul personalului s-a înregistrat o creștere de aproximativ 40 de cazuri pe zi. Ca urmare a cazurilor confirmate, peste 200 de clase și grupe care își desfășurau activitatea față în față au fost suspendate în perioada 8-15 martie.Programul lansat de rețea se adresează tuturor școlilor de stat din România, indiferent de oraș, fiind pregătiți pentru livrare și în zone vulnerabile sau izolate. În urma înscrierii pe site, în secțiunea Safe Classroom, fiecare școală va primi până la 5 pachete care conțin câte 25 de teste rapide antigen pentru screening COVID-19.